text: মনোজ বাজপেয়ী (; জন্ম: ২৩ এপ্রিল ১৯৬৯) হলেন একজন ভারতীয় চলচ্চিত্র অভিনেতা। তিনি প্রধানত হিন্দি চলচ্চিত্রে কাজ করেন এবং পাশাপাশি তেলুগু ও তামিল চলচ্চিত্রে কাজ করেন। তিনি দুবার ভারতের জাতীয় চলচ্চিত্র পুরস্কার ও তিনবার ফিল্মফেয়ার পুরস্কার লাভ করেন। শিল্পকলায় অবদানের জন্য ২০১৯ সালে তিনি ভারতের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত হন।
  
  বিহারের নরকাটিয়াগঞ্জের বেলওয়া গ্রামে জন্মগ্রহণকারী বাজপেয়ী শৈশব থেকেই অভিনেতা হওয়ার ইচ্ছাপোষণ করেন। তিনি সতের বছর বয়সে দিল্লিতে পাড়ি জমান এবং রাষ্ট্রীয় নাট্য বিদ্যালয়ে ভর্তির আবেদন করেন। তিনি একমাত্র ব্যক্তি যিনি চারবার এই বিদ্যালয় থেকে প্রত্যাখ্যাত হন। কলেজে অধ্যয়নকালে তিনি মঞ্চে অভিনয় চালিয়ে যান। বাজপেয়ীর চলচ্চিত্রে অভিষেক ঘটে দ্রোহকাল (১৯৯৪) চলচ্চিত্রে এক মিনিটের চরিত্রে অভিনয়ের মধ্য দিয়ে এবং এরপর তিনি শেখর কাপুরের ব্যান্ডিট কুইন (১৯৯৪) চলচ্চিত্রে ডাকাত চরিত্রে একটি ছোট ভূমিকায় অভিনয় করেন। এরকম কয়েকটি অনুল্লেখ্য চরিত্রে অভিনয়ের পর তিনি ১৯৯৮ সালে রাম গোপাল বর্মার অপরাধ নাট্যধর্মী চলচ্চিত্র সত্য-তে গ্যাংস্টার ভিকু মহাত্রে চরিত্রে অভিনয় করেন। এটি তার প্রথম আলোচিত সাফল্য বলে বিবেচিত হয়। এই কাজের জন্য তিনি শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ও শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন। এরপর তিনি কৌন! (১৯৯৯), শূল (১৯৯৯) চলচ্চিত্রে কাজ করেন। দ্বিতীয় চলচ্চিত্রটির জন্য তিনি শ্রেষ্ঠ অভিনেতা বিভাগে তার দ্বিতীয় ফিল্মফেয়ার সমালোচক পুরস্কার অর্জন করেন। বাজপেয়ী এরপর জুবেদা (২০০১) চলচ্চিত্রে একজন রাজকুমার, অক্ষ (২০০১) চলচ্চিত্রে ধারাবাহিক খুনী, রোড (২০০২) চলচ্চিত্রে একজন সাইকোপ্যাথ খুনী চরিত্রে অভিনয় করেন।
  
  বাজপেয়ী পিঞ্জর (২০০৩) চলচ্চিত্রের জন্য একটি বিশেষ জাতীয় চলচ্চিত্র পুরস্কার লাভ করেন। এরপর তিনি একাধিক ছোট, অনুল্লেখ্য চরিত্রে অভিনয় করেন, যা তার কর্মজীবনকে সামনে এগিয়ে নিতে ব্যর্থ হয়। তিনি ২০১০ সালে রাজনৈতিক রোমহর্ষক রাজনীতি চলচ্চিত্রে একজন লোভী রাজনীতিবিদ চরিত্রে অভিনয় করে প্রশংসিত হন। ২০১২ সালে তিনি গ্যাংস অফ ওয়াসেপুর চলচ্চিত্রে সরদার খান চরিত্রে অভিনয় করেন। তার পরবর্তী কাজগুলো হল চক্রবুহ্য (২০১২) চলচ্চিত্রে একজন নক্সালপন্থী ও স্পেশাল ২৬ (২০১৩) চলচ্চিত্রে সিবিআই কর্মকর্তা। ২০১৬ সালে তিনি হংসাল মেহতা পরিচালিত জীবনীমূলক নাট্যধর্মী আলীগড় চলচ্চিত্রে অধ্যাপক রামচন্দ্র সিরাস চরিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে তার তৃতীয় ফিল্মফেয়ার সমালোচক পুরস্কার এবং এশিয়া প্যাসিফিক স্ক্রিন পুরস্কার অর্জন করেন।
  
  প্রারম্ভিক জীবন
  
  বাজপেয়ী জন্মগ্রহণ করেন ২৩শে এপ্রিল ১৯৬৯ সালে বিহারের পশ্চিম চম্পরণের নরকতিয়াগঞ্জের নিকটস্থ বেলওয়া গ্রামে। পাঁচ ভাইবোনের মধ্যে তিনি দ্বিতীয়, নায়ক মনোজ কুমারের নামানুসারে তার নাম রাখা হয়। তার ছোট বোন পুনম দুবে হলেন চলচ্চিত্র শিল্পের একজন ফ্যাশন ডিজাইনার।
  
  কর্মজীবন
  
  আগমন এবং ব্রেকথ্রু (১৯৯৪ সাল – ২০০১ সাল)
  
  কর্মজীবন যুদ্ধ (২০০২ সাল – ০৯ সাল)
  
  চলচ্চিত্র তালিকা
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:১৯৬৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর ভারতীয় অভিনেতা
  বিষয়শ্রেণী:২১শ শতাব্দীর ভারতীয় অভিনেতা
  বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
  বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার বিজয়ী
  বিষয়শ্রেণী:শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
  বিষয়শ্রেণী:হিন্দি চলচ্চিত্র অভিনেতা
title: মনোজ বাজপেয়ী